**Ministru kabineta noteikumu projekta „Grozījumi Ministru kabineta 2009.gada 3.februāra noteikumu Nr.96 „ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 3.februāra noteikumu Nr.96 „ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” (turpmāk – noteikumu projekts) ir sagatavots, pamatojoties uz Attīstības plānošanas sistēmas likuma 11.panta astoto daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pielāgotu esošos Eiropas Savienības (turpmāk – ES) koordinācijas procesus Latvijas prezidentūras ES Padomē (turpmāk – prezidentūra) vajadzībām, tiek veikti grozījumi vairākos tiesību aktos un tiek izdota jauna Ministru kabineta instrukcija, kas noteiks kārtību, kādā izstrādā, saskaņo un aktualizē mandātus, to pielikumus un informatīvās lapas.Tiesību aktu projekti iekļauj neatliekami risināmos jautājumus, kuriem vajadzīgs Ministru kabineta tiesiskais regulējums. Pārējie ar prezidentūras koordināciju saistītie jautājumi, piemēram, dažādi praktiskās sadarbības, koordinācijas un informācijas aprites jautājumi, ir risināmi cita veida dokumentos, piemēram, Vecāko amatpersonu sanāksmes ES jautājumos apstiprinātās vadlīnijās, rokasgrāmatās, iestāžu iekšējos noteikumos. 2008.gada 8.maija Attīstības plānošanas sistēmas likuma 11.panta astotā daļa deleģē Ministru kabinetu noteikt dokumentus, kas izstrādājami valsts attīstības mērķu aizstāvēšanai ES, šo dokumentu izstrādāšanas, saskaņošanas, apstiprināšanas un aktualizācijas kārtību. Ministru kabineta noteikumu projekts saglabā līdzšinējos nacionālo pozīciju izstrādes, apstiprināšanas un pārstāvēšanas principus Latvijai kā ES dalībvalstij, bet vienlaikus precizē regulējumu par ES lietu koordināciju, kas nepieciešamas sekmīgai prezidentūras norisei.Pamats izstrādāt lēmumu pieņemšanas un procedūras prezidentūras sagatavošanas un norises posmiem ir ticis paredzēts 2012.gada 12.jūnija MK apstiprinātajā informatīvajā ziņojumā „Gatavošanās Latvijas prezidentūrai Eiropas Savienības Padomē 2015.gada pirmajā pusē: rīcības plāns” 1.pielikuma 1.1. punktā, kā arī MK 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikums” 6.3. apakšpunktā, kas paredz, ka Latvijas prezidentūras ES Padomē sekretariāta uzdevums ir koordinēt lēmumu pieņemšanas procedūru izstrādi prezidentūras sagatavošanas un norises posmiem.Vienlaikus ar izmaiņām ES lietu koordinācijā noteikumu projekts ietver daļu no tiesiskā pamata „Valsts informācijas sistēmas darbam ar Eiropas Savienības dokumentiem” (turpmāk – ESVIS) izmantošanai ES lietu koordinācijā. Pamats ESVIS lietošanas ieviešanai: MK 2012.gada 11.decembra sēdes protokollēmuma (prot. Nr.70 75.§) „Informatīvais ziņojums "Par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekta ESVIS informācijas sistēmas darbības koncepcijas aprakstu" 4.punkts uzdod Vides aizsardzības un reģionālās attīstības ministrijai (turpmāk – VARAM) sadarbībā ar Ārlietu ministriju (turpmāk – ĀM) un Tieslietu ministriju izstrādāt un līdz 2014.gada 2.jūnijam (izpildes termiņš pagarināts ar MK 2014.gada 1.aprīļa protokollēmumu (prot. Nr.19 25.§)) iesniegt Ministru kabinetā tiesību aktu projektus, kuri regulē ESVIS darbību, nosaka ESVIS pārzini, informācijas statusu un apriti ESVIS. ĀM atbilstoši savai kompetencei ir iekļāvusi ar ESVIS saistīto tiesisko regulējumu 5 tiesību aktu projektos.Noteikumu projekts uz prezidentūras laiku atceļ nepieciešamību sagatavot, grozīt vai papildināt nacionālās pozīcijas, ja Vecāko amatpersonu sanāksme nelemj citādi.Prezidentūras laikā efektīvas informācijas apmaiņas nodrošināšanai starp Briseli un Rīgu, augsta līmeņa sanāksmēm (ES Ministru padomes, COREPER, utt.) tiek noteikts īsāks laika ietvars ziņojumu sagatavošanai un nosūtīšanai (3h- iespēju robežās kopsavilkuma daļai; 24h- visam ziņojumam).Tā kā ES koordināciju regulējošo tiesību aktu komplektā nav tiesiska pamata ESVIS lietošanas uzsākšanai, noteikumu grozījumu projekts papildus nosaka sistēmas ESVIS lietošanu ES lietu koordinācijā līdz ar tās nodošanu ekspluatācijā un atbilstošās tiesiski normatīvās bāzes izstrādi (nacionālo pozīciju iesniegšana Ministru kabinetā un Saeimā; COREPER instrukciju sagatavošana, ziņojumu sagatavošana un izplatīšana; daļēji – rakstiskās procedūras piemērošanas gadījumā; fakultatīvi – instrukcijas uz ekspertu līmeņa darba grupām). |
| 3. | Projekta izstrādē iesaistītās institūcijas | ĀM  |
| 4. | Cita informācija | Noteikumu projekts nerada ietekmi uz valsts budžetu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz valsts pārvaldes iestādēm, sociālo partneru organizācijām un citām institūcijām, kas saistītas ar Latvijas Republikas dalību ES lēmumu pieņemšanas procesā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar noteikumu projektu Ministru kabinetā tiks iesniegti izskatīšanai šādi saistīti tiesību aktu projekti:* Ministru kabineta noteikumu projekts „Grozījumi MK 2009.gada 7.aprīļa noteikumos Nr.300 "MK kārtības rullis"”;
* Ministru kabineta noteikumu projekts „Grozījumi MK 2009.gada 15.jūlija noteikumos Nr.769 "Vecāko amatpersonu sanāksmes ES jautājumos nolikums"”;
* Ministru kabineta instrukcijas projekts „Grozījumi MK 2009.gada 3.februāra instrukciju Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība””;
* Ministru kabineta instrukcijas projekts „Kārtība, kādā izstrādā, saskaņo un aktualizē mandātus un nodrošina to izpildi Latvijas prezidentūrā ES Padomē”.
 |
| 2. | Atbildīgā institūcija | ĀM |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Konsultācijas ar sociālajiem partneriem (Latvijas darba devēju konfederācija un Latvijas Brīvo arodbiedrību savienība) tika veiktas Vecāko amatpersonu sanāksmes ietvaros. |
| 3. | Sabiedrības līdzdalības rezultāti | Sociālo partneru iesaiste līdzšinējos ES koordinācijas procesos paliek nemainīga. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas ministrijas, Valsts kanceleja un citas valsts pārvaldes iestādes, sociālo partneru organizācijas, kā arī Saeima un Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks nodrošinātas nepieciešamās tiesiskā pamata izmaiņas ES lietu koordinācijā, kas ir saistītas ar prezidentūru.ESVIS sistēma dos iespēju veikt drošu (ar drošības pakāpi līdz „dienesta vajadzībām” (ieskaitot)) dokumentu apriti starp valsts pārvaldes iestādēm, tajā skaitā pastāvīgo pārstāvniecību ES. |
| 3. | Cita informācija | Nav |

Anotācijas III un V sadaļa – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Pēteris Vaivars

03.09.2014

934

J. Borbals

67016407

janis.borbals@mfa.gov.lv